钦定古今图书集成/明伦汇编/氏族典/第164卷 > 《廖用贤尚友录》 > 潘崇
## 钦定古今图书集成/明伦汇编/氏族典/第164卷 > 《廖用贤尚友录》 > 潘崇

按《左传》文公元年：初，楚子将以商臣为太子，访诸令
尹子上。子上曰：“君之齿未也，而又多爱，黜乃乱也。楚
国之举，恒在少者。且是人也，蜂目而豺声，忍人也，不
可立也。”弗听。既又欲立王子职而黜太子商臣。商臣
闻之而未察，告其师潘崇曰：“若之何而察之？”潘崇曰：
“享江𦬒而勿敬也。”从之。江𦬒怒曰：“呼！役夫！宜君王之”
欲杀女而立职也。告《潘崇》曰：“信矣。”潘崇曰：“能事诸乎？”
曰：“不能。”“能行乎？”曰：“不能。”“能行大事乎？”曰：“能。”冬十月，以
宫甲围成王。丁未，王缢，穆王立，以其为太子之室与
潘崇，使为太师，且掌环列之尹。